Selva pluvial de l'Atsinanana - Viquipèdia, l'enciclopèdia lliure
14° 27′ 35″ S, 49° 42′ 09″ E﻿ / ﻿14.459722°S,49.7025°E﻿ / -14.459722; 49.7025
La selva pluvial de l'Atsinanana és un conjunt de boscos humits de l'illa de Madagascar inclòs per la UNESCO en la llista del Patrimoni de la Humanitat el 2007. Aquest conjunt de boscos plujosos o selves pluvials, caracteritzat pels seus trets tropicals, s'estén de nord a sud per tota la banda oriental de l'illa i ocupa una superfície total de 479.668 hectàrees.
Està format pels territoris de sis parcs nacionals: Marojejy, Masoala, Zahamena, Ramomafana, Andringitra i Andohahela. Dos d'aquests, els parcs nacionals de Masoala i Andohahela, no s'hi troben inclosos en la seva totalitat a causa de problemes en la delimitació i l'estat de conservació d'algunes de les seves zones.
En conjunt, aquests boscos humits representen al voltant de la quarta part de tota la superfície de selves pluvials de Madagascar, i constitueixen un dels més importants enclavaments per a la protecció de la biodiversitat de l'illa.
S'hi pot trobar pels volts de 2.974 espècies de plantes, 160 espècies d'amfibis, 173 espècies d'ocells i 78 espècies de mamífers, moltes de les quals endèmiques.
Des del 2010, la selva pluvial de l'Atsinanana és dins la llista del Patrimoni de la Humanitat en perill.
A Wikimedia Commons hi ha contingut multimèdia relatiu a: Selva pluvial de l'Atsinanana
Suplement 2007-2008, pàg. 71, de l'Enciclopèdia Espasa.
Obtingut de «https://ca.wikipedia.org/w/index.php?title=Selva_pluvial_de_l%27Atsinanana&oldid=17978548»
La pàgina va ser modificada per darrera vegada el 2 gen 2017 a les 21:06.